TABIIY-GEOGRAFIK RAYONLASHTIRISH FANINING MAQSAD VA VAZIFALARI

REJA:

1. Tabiiy geografik rayonlashtirishning maqsadi

2. Tabiiy geografik rayonlashtirishning vazifalari

3. Tarmoq va kompleks tabiiy geografik rayonlashtirish

Tabiiy-geografik rayonlashtirish, tabiiy geografiya fanining praktika bilan bog‘langan asosiy ilmiy yo‘nalishlaridan biridir.

U tabiatdagi ob’ektiv geografik komplekslarni ajratish, kartaga tushirish va baho berish bilan shug‘ullanadi. Hozirgi davr ilmiy-texnika progressii va tabiiy resurslardan ratsional va oqilona foydalanish davrida tabiiy-geografik rayonlashtirishning ahamiyati kattadir. Tabiiy-geografik rayonlashtirish jarayonida har bir territoriyaning o‘ziga xos individual xususiyatlari aniqlanib, kartaga tushiriladi.

Talabalar tabiiy-geografik rayonlashtirish kursini o‘rganishda, dialektik materializm metodlariga tayanidilar, bir kompleksning ikkinchi kompleksdan farqini va ularni yuzaga keltirish sabablarini aniqlaydilar.

Kompleks tabiiy-geografik rayonlashtirish keng doiradagi vazifalarni o‘z ichiga oladi:

A) Tabiatdagi individual komplekslarni aniqlash:

B) Ularning chegaralarini aniqlab, tabiiy-geografik kartalarni tuzish;

V) Komplekslar tarkibini chuqur o‘rganish;

G) Strukturalarni o‘rganish, tizimlari aniqlash va tabiiy-geografik komplekslar modelllarini tayyorlash;

D) Komplekslarni tashkil etgan komponentlar va ular o‘rtasidagi aloqalarini aniqlash;

J) Protsesslarning shakllanish faktorlari va differensiatsiyasini qidirish;

Z) Komplekslar klassifikatsiyasini tuzish;

I) Tabiiy protsesslar va kishilarning xo‘jalik faoliyati ta’sirida komplekslarda bo‘ladigan o‘zgarishlarni aniqlash va ularning kelgusidagi taraqqiyoti haqida prognoz berishdan iboratdir.

Tabiiy-geografik rayonlashtirish o‘z mazmuniga ko‘ra xususiy (masalan, geomorfologik, iqlimiy, geobotanik) va kompleks rayonlashtirishga bo‘linadi. Xususiy rayonlashtirishda ma’lum bir komponent chuqur o‘rganilib, analiz qilinadi, shu asosda kartasi tuziladi va tabiiy-geografik birliklarga ajratiladi.

Kompleks tabiiy-geografik rayonlashtirish ma’lum territoriyadagi komponentlarning o‘zaro aloqalari va ta’sirlari natijasida vujudga kelgan geokomplekslarni ajratish va klassifikatsiyasini tuzishdir. Tabiiy-geografik rayonlashtirish davrida komplekslar shakllanishidagi qonuniyatlar hamda ularning regional xususiyatlari aniqlaniladi.

Talabalar tabiiy-geografik rayonlashtirishning o‘rganish ob’ektini yaxshi bilishlari kerak. Tabiiy-geografik rayonlashtirish geografik qobiqning yaxlitligi va bo‘linishining mahsuli ekanligi, ob’ektiv mavjud bo‘lgan individual hududiy tabiiy-geografik komplekslarni aniqlash, kartaga tushirish, ularning tuzilishi va tizimini, shakllanishi protsessii va dinamikasini o‘rganish bilan shug‘ullanadi.

Tabiiy-geografik rayonlashtirish doimo amaliy masalalar bilan bog‘liq. Rayonlashtirish rayon planirovkasi, qishloq xo‘jaligi maqsadlari va xalq xo‘jaligining boshqa tarmoqlari talabi bilan ma’lum yo‘nalishda olib borilishi mumkin.

Tabiiy-geografik rayonlashtirish ma’lum hududning tabiatidagi farqlarni aniqlash tufayli tabiiy resurslaridan xo‘jalikda ratsional va oqilona foydalanish, Ayni tabiiy jihatdan noqulay bo‘lgan xususiyatlarni bartaraf qilish choralarini belgilash imkonini beradi.

So‘nggi yillarda kompleks tabiiy-geografik rayonlashtirishga nisbatan loyihalovchi tashkilotlar, temir yo’l magistrallari, gidrotexnik inshootlari va meliorativ ishlari bilan shug‘ullanuvchi qo‘ruvchi tashkilotlar va idoralarning qiziqishi ancha ortdi. Bundan tashqari, o‘lkamiz rayonlarida meditsina-profilaktika tadbirlarini o‘tkazishda, topogeodezik-geologik er tuzilishi ishlari bilan shug‘ullanuvchi mutaxassislarga ham qo‘l kelmoqda.

Hozir mamlakatimiz hududi tabiiy boyliklaridan ratsional ravishda foydalanish va ularni muhofaza qilish va qayta o‘zgartirish vazifasi qo‘yilgan. Bu ishda har bir territoriyaning regional va individual xususiyatlarini aniqlash, geokomplekslarning farqlarini o‘rganish va xususiy hamda kompleks tabiiy kartalar yaratish va ulardan xo‘jalikning barcha tarmoqlarida keng ko‘lamda foydalanish mumkinligi tabiiy geografik rayonlashtirishning qimmatini oshiradi.

Tayanch iboralar. Tabiiy geografik rayonlashtirish nima? Tabiiy geografik kompleks va uning komponentlari bo‘yicha rayonlashtirish

Sinov savollari:

1.Tabiiy-geografik rayonlashtirishning xalq xo‘jaligida qayday ahamiyati bor?

2. Tabiiy-geografik rayonlashtirishning vazifalari nimalardan iborat?

3. Ilmiy va amaliy rayonlashtirishning asosiy farqlarini tushuntirig?