1-MAVZU: GEOGRAFIK O‘LKASHUNOSLIK FANINING OB’EKTI VA PREDMETI.

Reja:

1. O’lkashunoslik ob’ektlari.

2. Tabiatni o’lkashunoslik maqsadlarida o‘rganish.

3. Geografik o’lkashunoslik, uning mazmuni va moxiyati.

4. O‘lkashunoslik fanining ob’ekti, predmeti, tarbiyaviy ahamiyati.

Tayanch iboralar: O‘lkashunoslik, jamiyat, iqtisodiy geografiya, maktab o‘lkashunosligi, to‘garak.

O‘lkashunoslikning vazifasi bo‘lajak filologiya (bakalavr)larga maktab o‘lkashunosligining asosiy bilim va ko‘nikmalarini hamda geografiyaning barcha sistemalarini o‘rgatishdan iboratdir. O‘lkashunoslik o’z tug‘ilgan va yashaydigan joyi qahidagi bilimlar majmuasi bo‘lib, juda uzoq davrlar mobaynida vujudga kelgan.

Ibtidoiy odamlar ham o’z yashash joylari tabiatini juda yaxshi bilishgan, ular o’zlarining eng sodda bilimlarini toshlarga chizib ketishgan. Bunday rasmlarning anchagina qismi hozirgacha saqlanib qolgan. Insoniyat jamiyatining rivojlanishi bilan o’lka to‘g‘risidagi ma’lumotlar ham to‘plana boshladi. Natijada yozma yodgorliklar va manbaalar vujudga kela boshladi. Antik davrda va o’rta asrlarda turli xil o’lkalarni tabiati, xo’jaligi, tarixi va madaniyatiga bag’ishlangan asarlar vujudga keldi. O’lkamiz haqidagi ma’lumotlar Al-Xorazmiyning «Kitob Surat al - Arz» asarida keltirilgan.

Buyuk vatandoshimiz Abu Rayhon Al-Beruniy XI-asrda «Hindiston» «Qadimgi xalqlardan qolgan yodgorliklar» Zaxriddin Muxammad Boburning «Boburnoma» asari o’lkashunoslikka qo’shilgan ulkan xissasi hisoblanadi.

Fan va texnikaning rivojlanishi bilan o’lkashunoslik fanining doirasi toraya va chuqurlashaverdi. XX-asrga kelib o’lkashunoslik deganda o’z turar joyi, xo’jaligi, tarixi va madaniyati tushunila boshlandi. Natijada alohida viloyatlar, tumanlar va shaharlarga bag’ishlangan o’lkashunoslik asarlari vujudga keldi. Masalan «Xonobod», «Andijon viloyati», «Samarqand viloyati», «Xorazm geografiyasi» va x.z. O’zbekistonning xar bir viloyatining tabiiy va iqtisodiy xaritalari nashr qilindi. Xozirgi paytda xar bir viloyatning geografik va o’lkashunoslik atlaslarini yaratish loyixalari tuzilmoqda.

O’lkashunoslikning ob’ekti bo’lib tabiat, aholi, xo’jalik, tarix, san’at va madaniyat hisoblanadi. Mazkur ob’ektlar turli fanlar tomonidan o’rganiladi. Ammo barcha fanlarning o’rganish predmeti bittadir, ya’ni o’lka. «O’lka» shartli tushuncha bo’lib, uning miqiyosi kim va qanday maqsadda o’rganishiga bog’liq. Masalan maktab, akademik litsey yoki kasb–xunar kollejlari uchun maktab atrofi, mahala, qishloq, tuman, shahar bo’lishi mumkin. O’lkashunoslikning quyidagi tarmoqlari mavjud: tabiiy yoki geografik o’lkashunoslik, iqtisodiy o’lkashunoslik, tarixiy, etnografik o’lkashunoslik, madaniy va san’at o’lkashunosligi. Tabiiy yoki geografik o’lkashunoslik o’lka tabiatini, ya’ni o’lkaning geologik tuzilishi, foydali qazilmalari, relefi, iqlimi, ichki suvlari, tuprog’i, o’simligi va xayvonot dunyosi xamda landshaftlarini o’rganadi.

Iqtisodiy geografiya va iqtisodiy o’lkashunoslik o’lka aholisini, shahar va qishloqlarini, ishlab chiqarish korxonalarini, transport tizimini va tashqi iqtisodiy aloqalarini o’rganadi. Tarixiy o’lkashunoslikning maqsadi o’lka tarixini, tarixiy voqealarni, arxeologik yodgorliklarni, tarixiy yodgorliklarni o’rganishdir. San’atshunoslik o’lkashunosligining maqsadi o’lkaning xalq ijodini o’rganishdir, ya’ni muhim axamiyatga ega bo’lgan san’at asarlarini, tarixiy joylarni (mashhur kishilarni ijodi va xayoti bilan bog’liq bo’lgan) o’rganishdir.

Geografik o’lkashunoslik o’lkani tabiati va xo’jaligini o’rganish bilan bog’liq. Geografik o’lkashunoslik o’quvchilarga va talabalarga o’z o’lkasini o’rganishga va bilishga imkon yaratadi xamda fanlarni yaxshi o’zlashtirishga yordam beradi, tabiiy, tarixiy va madaniy yodgorliklarga xamda tabiiy boyliklarga extiyotlik bilan munosabatda bo’lish ruxida tarbiyalaydi.

Geografik o’lkashunoslik ikkita yirik tarmoqdan iborat: tabiiy geografik yoki tabiiy o’lkashunoslik; iqtisodiy geografik yoki iqtisodiy o’lkashunoslik. Tabiiy o’lkashunoslik ekologiya va tabiatni muxofaza qilishni zamonaviy muammolarini global, milliy, mintaqaviy va maxalliy jixatlarini o’rganishni ta’minlaydi.

Atrofdagi landshaftlar bilan yaqindan tanishish, tabiat qonunlarini o’rganish o’quvchilarda ilmiy ishlarga qiziqishni rivojlantiradi va kelajakda etuk mutaxassis yoki olim bo’lib etishish uchun zamin tayyorlaydi.

Tabiatning tarkiblarini qonuniy uyg’unligi er yuzasida turli o’lchamlarga ega bo’lgan tabiiy hududiy komplekslarni keltirib chiqaradi. Eng yirik tabiiy hududiy kompleks bo’lib geografik qobiq x

hisoblanadi. Geografik qobiq turli kattalikdagi tabiiy xududiy komplekslarga bo’linib ketadi (materiklar va okeanlar, tabiiy geografik o’lkalar va provintsiyalar, zonalar va x.k).

O’lkashunoslik ishlari odatda bitta landshaft doirasida olib boriladi. Geografik landshaft deganda aniq tabiiy chegaraga, bir xil geologik, geomorfologik asosga, bir xil gidrotermik sharoitga, tuproq va o’simlik qoplamiga ega bo’lgan hudud tushuniladi.

Geografik landshaftning o’lkashunoslik maqsadlarida o’rganilishi quyidagi tartibda olib boriladi:

1. Topografik ishlar

2. O’lka geologik tuzilishini, relefi va foydali qazilmalarini o’rganish.

3. O’lka iqlimini o’rganish

4. Ichki suvlarini o’rganish

5. Tuproq qoplamini o’rganish

6. O’simlik qoplamini o’rganish

7. Hayvonot dunyosini o’rganish

8. Landshaftlarini o’rganish

Yuqoridagi tabiiy geografik tavsiflar tabiatni o’lkashunoslik maqsadlarida o’rganishni asosiy yo’nalishlarini tashkil qiladi.

Iqtisodiy geografik yoki iqtisodiy o’lkashunoslik o’lkani aholisini va xo’jaligini o’lkashunoslik maqsadlarida o’rganadi, ya’ni iqtisodiy o’lkashunoslik o’lkaning xozirgi iqtisodiy – ijtimoiy xayotini o’rganadi.

Iqtisodiy o’lkashunoslikning ob’ektlari bo’lib o’lka axolisi xo’jaligi, shaxarlari, qishloqlari, alohida sanoat korxonalari (fabrikalari, fermer xo’jaliklari, ilmiy va madaniy tashkilotlar, dam olish korxonalari, ta’lim muassasalari va x. k).

Jamiatning ijtimoiy – iqtisodiy xayotining barcha tarmoqlari bir-biri bilan chambarchas bog’langan. Shuning uchun o’lka aholisini va xo’jaligini o’rganganda kompleks yondoshish zarur. Kompleks yondoshish o’lka ijtimoiy-iqtisodiy tizimidagi ichki va tashqi aloqalarni ochib berishga imkon beradi.

O’lka aholisi va xo’jaligi quyidagi tartibda o’rganiladi.

1. O’lkaning geografik joylashuvi

2. O’lka axolisi

3. O’lka tabiiy boyliklari

4. O’lka xo’jaligining rivojlanish tarixi

5. O’lka sanoatining asosiy tarmoqlari

6. O’lka qishloq xo’jaligi

7. O’lka transporti

8. O’lkaning tashqi iqtisodiy aloqalari.

O’lka axolisi va xo’jaligi xaqidagi statistik ma’lumotlar tuman yoki viloyat statistika boshqarmasidan, statistik to’plamlardan, iqtisodiy va iqtisodiy geografik maqolalar, to’plamlar, monografiyalar, risolalar va boshqa nashriy manbalardan olinadi.

O‘lkashunoslik fanining ob’ekti, predmeti, tarbiyaviy ahamiyati. O‘lkashunoslik fani o‘quvchilarga o‘zi tug‘ilib o‘sgan o‘lkaning tabiatini, tabiat xodisalari o‘rtasidagi o‘zaro aloqalarning bir-biriga bog‘liqligini bevosita kuzatish orqali o‘rgatadi.

Geografiya o‘qituvchisi maktab dasturiga asosan o‘z o‘lkasida kuzatish ob’ektini tanlaydi a kuzatsh usullarini belgilaydi.

SHuning uchun o‘qituvchi o‘z o‘lkasini yaxshi bilishi, kuzatish ob’ektlarini to‘g‘ri tanlay olishi, o‘quvchilar faolligini oshira bilish, kuzatish joylaridan olgan kolleksiya va yozma ma’lumotlarini to‘plab, uni darsda nazariy bilimlarga bog‘lay olishi zarur.

O‘lkashunoslik ishlarida o‘qituvchi kuzatish davomida o‘quvchilar bilan birgalikda mahalliy korxonalar, fermerlarning ishini o‘rganadi, ish jarayoni qanday bajarilishini ko‘radi. Bu kuzatish natijasida o‘quvchilarning o‘z o‘lkasiga bo‘lgan qiziqishlari ortadi, aniq ma’lumotlarni ko‘rish orqali har qanday tabiiy voqea va xodisalarga materialistik nuqtai nazrdan qaray boshlaydilar.

Maktabda o‘lkani o‘rganish ishi qanchalik muvaffaqiyatli hal etilsa, yoshlarning Ona vatanga mehr – muhabbat ruhini tarbiyalanishiga ijobiy ta’sir etadi. Buning uchun o‘lkani o‘rganishga doir ko‘rgazmalar tashkil etish, sxemalar, jadvallar va diagrammalar tayyorlash juda muhimdir. Masalan, viloyatimiz aholisi ayollarning savodxonlik darajasi erkaklarning savodxonlik darajasidan deyarli farq qilmaydi. Ayrim ma’lumotlarga qaraganda, viloyatimizdagi moddiy va madaniy boyliklarning yarmidan ko‘prog‘i xotin – qizlarning qo‘li va aql – idroki bilan vujudga keltirilgan. Har uch muhandisning birini, har to‘rt vrachdan uch nafarini xotin – qizlar tashkil etadi, o‘qituvchilar orasida ularning salmog‘i yanada ortiq, ekanligini ta’kidlash joiz.

O‘lkashunoslikni o‘rganish davomida o‘quvchilar tabiatdagi bir qator hodisalarning sodir bo‘lish sabablarini ilmiy asosda tushunib oladilar. Ularda tabiatda hech qanday g‘ayritabiiy narsalar yo‘q, tabiat hodisalari esa, muayyan qonunlar asosida ro‘y beradi, kishilar bu qonunlarni oldindan biladi (shamol, yomg‘irlarni bo‘lishini oldindan aytib berish va h.k.)degan ishonch o‘quvchilarda rivojlana boradi. Bu borada viloyatimiz tabiiy boyliklari, mineral suvlari va boshqa boyliklarini o‘rganish juda harakterildir. Bu haqdagi ma’lumotlarni o‘qituvchi darsda va darsdan tashqari to‘garak mashg‘ulotlari vaqtida o‘quvchilarga aytib beradi.

O‘qituvchi shifobaxsh suvlar va boshqa tabiiy boyliklarning kelib chiqish sabablarini, mineral tarkibi hmda ulardan foydalanish yo‘llari bilan tanishtirish orqali shifobaxsh suvlar hech qanday g‘ayritabiiy kuchlarning natijasi emas, balki tabiiy boyliklar er qobig‘idagi turli kimyoviy elamentlarning erib, minerallashi natijasida hosil bo‘lishini o‘quvchilarga tushuntiradi. Bular o‘quvchilarning dunyoviy bilimlarin shakllantirishda muhim rol o‘ynaydi.

O‘quvchilar bilan birgalikda ekskursiya uyushtirish, tabiatni muntazam kuzatish natijasida ularning geografiya kurslarida olgan ko‘pgina ko‘nikmalari takomillashadi, nazariy bilimlarni maliy faoliyatida qo‘llay olishga o‘rgatadi. Tabiatni kuzatish davomida o‘quvchilar tabiiy go‘zallikni ko‘radilar, his qiladilar. Tovushlarni ajratishga harakat qiladilar. Suvning yoqimli shildirashi qushlarning sayrashi, shamolning mayin esishi o‘quvchilarga zavq bag‘ishlaydi. O‘z o‘lkasini o‘rgansh bilan bog‘liq ishlar o‘quvchilarning geografik tushunchalarini shakllanishiga yordam beradi.

O‘lkashunoslik fanining yutuqlari uzoq tarixga ega. O‘lkashunoslik faniga asos solgan turkistonlik olimlar: Al-Xorazmiy, Abu Nasr Farobiy, Abu Rayxon Beruniy, Zaxiriddin Muhammad Boburlarning xizmatlarini alohida ta’kidlash joiz.