TABIIY-GEOGRAFIK RAYONLASHTIRISH PRINSIPLARI

REJA:

1. Zonal prinsip

2. Provinsial prinsip

3. Zonal-provinsial prinsip

4. Genetik prinsip

5. Zonal-provinsial prinsip

6. Komplekslilik prinsip

Tabiiy-geografik rayonlashtirishda, prinsiplar masalasi alohida o‘rin tutadi. SHu sababli, ma’lum hududni o‘rganishda talabalar kompleks tabiiy-geografik rayonlashtirishlarda foydalaniladigan prinsiplarning mazmunini tushunishlari va o‘rganishlari lozim bo‘ladi. Bu masala atoqli sovet geograflaridan N.A.Gvozdetskiy, N.I.Mixaylov, A.G.Isachenko, F.N.Milkov va V.I.Prokaevlarning asarlarida keng yoritilgan.

Mavzuni o‘rganishda talabalar kompleks rayonlashtirishda foydalaniladigan turlicha prinsiplarning mazmunini tushunib, ma’lum prinsiplarga asoslangan hududlarning konkret rayonlashtirish sxemalarini bilib oladilar. Ko‘pgina mualliflar o‘z tekshirishlarida qo‘yidagi prinsiplarga asoslanadilar:

7. Zonal prinsip

8. Provinsial prinsip

9. Zonal-provinsial prinsip

10. Genetik prinsip

11. Zonal-provinsial prinsip

12. Komplekslilik prinsip

Tabiiy-geografik rayonlashtirishdagi zonallik prinsip Erning shakli, uning Quyoshga nisbatan tutgan o‘rni tufayli vujudga kelgan turli issiqlik mintaqalarining tarqalishi bilan bog‘liqdir.

Geografik zonallik xususiyatlari faqat tekisliklargagina xos bo‘lib qolmasdan, tog‘larda ham shakllanadi hamda balandlik zonalligi strukturasi, ularning kenglik zonasidagi holati hamda orografiyasining tuzilishi murakkabligiga bog‘liq holatda o‘zgaradi.

Kenglik va balandlik zonalliklari turlicha hodisalar bo‘lib, bir-birlariga monand emas. Atoqli olimlari A.A.Grigorev va M.I.Budikolar zonallikning shakllanishida bosh faktor omil deb quruqlikning radiatsion indeksi yordamida ifodalash mumkin bo‘lgan issiqlik va namlik nisbatlari, ya’ni er yuzasi yillik radiatsion balansining bug‘lanish uchun zarur bo‘lgan issiqlik birliklari, kaloriyalarini yillik yog‘inlarga munosabati shaklida ifodalashni nazarda tutadilar.

P r o v i n s i a l l i k prinsipi muayyan hududning o‘ziga xos tabiiy-geografik xususiyatlari bilan bog‘liqdir. Talabalar er yuzasining murakkab tuzilishi omillar ta’sirining umumiy qonuniyatlariga katta ta’sir etishini bilishlari zarur. Er yuzasining murakkabligi sababli, uni o‘rab turuvchi ideal zonalarning yo‘qligini, relef, quruqlik yuzasining okeanlarga nisbatan holati kabilar regional rayonlashtirishga sabab bo‘lishini bilib olishadi. Masalan, Zarafshon vodiysi rayonlashtirilganda, faqat bu vodiygagina xos bo‘lgan va boshqa joyda uchramaydigan xususiyatlar hisobga olinadi.

L.S.Babushkin va N.A.Kogayning O‘zbekiston tabiiy-geografik rayonlashtirishida Zarafshon vodiysining rivojlanishi tarixidagi o‘ziga xos xususiyatlar hisobga olinib, tabiiy-geografik birliklarga ajratilgan.

G e n e t i k prinsip hududni va uning alohida tabiiy-geografik komplekslarining tarixiy taraqqiyot jarayoni chuqur o‘rganishga asoslanadi. Talabalar tabiiy-geografik rayonlashtirishda geografik qobiqning hozirgi davr tabiiy jarayonlari bilan bog‘liq bo‘lgan, faqat zonalli bo‘lmagan xususiyatlarigina emas, balki ularning paydo bo‘lishi, hududning shakllanish tarixi va regiondagi jarayonlar rivojlanishini ham hisobga olish zarurligini tasavvur etishlari kerak.

N.A.Solnsev g e n e t i k prinsip asoslanganda qo‘yidagilarga e’tibor berishni ta’kidlaydi:

1. Har bir tabiiy-geografik birlikning dastlab paydo bo‘lishi va keyingi alohida ajralib chiqishi.

2. Paleogeografik tarixning umumiy tasvirini aniqlash va taraqqiyotdagi muhim berilish davrlarini hisobga olish.

3. Hozirgi davr tabiiy sharoitlari avvalgi taraqqiyotning mahsuli ekanligini aniqlash.

Genetik prinsip tabiiy-geografik rayonlashtirishda XIX asr ikkinchi yarmidan ishlab qo‘llanila boshladi. Bu prinsipning asoschilaridan biri P.F.Ruprext o‘zining 1866 yilda nashr etilgan. «Qora tuproqni geobotanik tekshirishlar» kitobida Rossiya qora tuproqli dashtlari Orol va Kaspiy bo‘yi cho‘llaridan oldin hosil bo‘lgan deb yozgan edi, keyinchalik bu prinsip zoogeograf M.P.Bogdanov, iqlimshunos F.P.Keppen, geograf V.P.Semenov-Tyanshanskiy asarlarida o‘z aksini topdi. Geograf olimlari V.P.Lichkov va N.A.Solnsev genetik prinsip g‘oyasini rivojlantirdi.

Z o n a l - p r o v i n s i a l – g e n e t i k rayonlashtirishda zonal va azonal xususiyatlar hisobga olinib, zonal-provinsial-genetik prinsipida taksonomik birliklar ajratiladi. Bu aralash prinsipi bo‘lib, bunda tabiatning har bir xususiyati e’tiborga olinadi.

Talabalar k o m p l e k s l i l i k prinsipini landshaft komponentlaridagi, farqlarini solishtirib, hududning genezisi, tabiiy-geografik hududi birliklarining ajratish sabablari va sharoitlari, geografik muhitning hozirgi tuzilmalari va tabiiy-geografik jarayonlarga bog‘liq bo‘lgan landshaft zonalligi, uzoqlik, iqlimiy belgilar, balandlik zonalligi, azonal geologik va unga bog‘liq bo‘lgan geomorfologik xususiyatlar hududning o‘zlashtirishi, kishilarning xo‘jalik faoliyati ta’sirida sodir bo‘luvchi o‘zgarishlarning barchasini hisobga olib rayonlashtirishni bilib oladilar.

Talabalar tabiiy-geografik rayonlashtirishda turli taksonomik rangdagi birliklarini ajratish jarayonida ham zonallik ham azonallik xususiyatlarini o‘rganish asosiy vazifa ekanligini bilishlari lozim.

Tayanch iboralar. Tabiiy geografik prinsiplarning xillari zonal, provinsial va genetik prinsiplar nima?