O‘ZBEKISTONNING TABIIY GEOGRAFIK RAYONLASHTIRILISHI MASALALARI.

Reja:

1. O‘zbekistonning tabiiy geografik rayonlashtirilishi

2. Babushkin L. N., N. A. Kogayning O‘zbekistonni tabiiy geografik rayonlashtirishi.

Tayanch iboralar: Tabiiy geografik rayonlashtirsh, tabiiy geografik rayonlarga bo‘lish, shimoliy, markaziy, janubiy, ustyurt, tabiiy geografik rayonlari.

Kompleks tabiiy geografik rayondaashtirish — tabiiy geografiyaning eng muhim birinchi darajali muammolaridan biri xisoblanadi. Tabiiy geografik rayonlashtirishning ilmiy jihatdan puxta asoslangan principi, uslubi va taksonomik birligi (sxemasi) faqat ilmiy ahamiyatga ega bo‘lishdan tashqari xalq xo‘jaligining turli sohalari uchun ham amaliy ahamiyatga egadir. CHunki tabiiy boyliklardan oqilona foydalanish, ularni muhofaza qilib, o‘zgartirish, xalq xo‘jaligini intensiv, rivojlantirish, xalq xo‘jalik tarmoqlarini ixtisoslashtirish eng avvalo hudud tabiati ichidagi tafovutlarni har tomonlama va ilmiy jihatdan puxta bilishni taqozo etadi. Tabiiy geografik rayonlashtirish bu hududda ma’lum qonuniyat asosida joylashgan va tabiatda ob’ektiv mavjud bo‘lgan, birbiridan tabiiy xususiyatlari jihatidan farqlanadigan har xil tabiiy hududiy kompleksldrni aniqlashdir.

Tabiiy-geografik rayonlashtirishiing prinsipi bu tabiiy geografik bo‘linishning ob’ektiv holda mavjudligiga birlik prinsipi, komplekslik prinsipi, ob’ektivlik prino‘ipi, shgsbiy bir xillik prinsipi, genetik prinsipi va boshqa prinsiplari mavjud.

Ma’lum hududni tabiiy geografik jihatdan rayonlashtirishda tadqiqotchilar har xil uslublardan foydalanishlari mumkin. Ularning eng muhimlari: turli xil xaritalarni bir-biriga taqqoslash uslubi landshaft va tipologik komplekslar xaritalaridan regional birliklarni aniqlash uslubi; xarakterli landshaft komplekslarining ustunlik uslubi; kartografik uslub; tabiiy geografik birliklarni bevosita dalada (joyda) aniqlash uslubiy.

Tabiiy geografik rayonlashtirishning yana bir muxim tononi bu rayonlashtirishning taksonomik birliklari (chizmasi)dir. SHu vaqtgacha O‘zbekiston hududini rayonlashtirishning hamma qabul qilgan yagona taksonomik birligi yo‘q.

Vaholanki Turkiston, jumladan O‘zbekiston hududini tabiiy geografiq rayonlashtirish bilan L. S. Berg (1913), S. I. .Abolan (1929), V. M. CHetirkin (1944); E. M. Murzaev (1953, 1958), P. S. Makeev (1956), L. N. Babushkin, N. A. Kogay (1964) shug‘ullanganlar va o‘z taksonomik birliklarini tavsiya etganlar. Bular ichida L. N. Babushkin, N. A. Kogaylarning rayonlashtirish tizimi dikqatga sazovordir. CHunki ularning tabiiy geografik rayonlashtirish tizimi O‘zbekiston hududini hamma qismini to‘ligicha qamrab olgan.

L. N. Babushkin, N. A. Kogay Turkistonning bir kismi hisoblangan O‘zbekiston hududini tabiiy geografik rayonlashtirishda quyidagi taksonomik birliklar tizimini qo‘llaydi: mamlakat (o‘lka) -provinsiya - provinsiyacha - okrug - rayon-landshaft.

L. N. Babushkin, N. A. Kogay rayonlashtirish tizimiga ko‘ra O‘zbekiston hududining asosiy qismi Turon provinsiyasiga kiradi. L. N. Babushkin, N. A. Kogay Turon provinsiyasini tekislik va tog‘ oldi -tog‘lik deb ikki provinsiyachaga ajratadi. Tekislik provinsiyachasiga Ustyurgg, Quyi Amudaryo, Qizilqum va Quyi Zarafshon okruglarini; tog‘oldi - tog‘lik provinsiyachasiga esa O‘rta Sirdaryo, Farg‘ona, O‘rta Zarafshon, Qashqadaryo va Surxondaryo okruglarini kiritadi. Har bir okrug o‘z navbatida rayonlarga, rayonlar esa landshaftlarga bo‘linadi.

Biz O‘zbekiston hududini tabiiy geografik rayonlashtirishda uni o‘rta umumta’lim maktablar dasturiga yaqinlashtirish va talabalarga qulaylik tug‘dirish maqsadida quyidagi rayonlashtirish tizimini ko‘lladik: Provinsiya-provinsiyacha - okrug -rayon - landshaft.

Ma’lumki, O‘zbekiston hududining asosiy qismi Turon tabiiy geografik provinsiyasiga, faqat Ustyurt platosi esa Markaziy Qozog‘iston provinsiyasiga kiradi. Demak, O‘zbekiston hududi Turon provinsiyasining bir qismi hisoblanib, tabiiy komplekslari unsurlarining farqi uning tekislik qismi bilan tog‘ oldi va tog‘larida yaqqol ko‘zga tashlanadi. Binobarin, O‘zbekiston hududini tekislik va tog‘ oldi tog‘ deb ikkita provinsiyachaga ajratish maqsadga muvofiq. O‘zbekistonning tekislik va tog‘ oldi tog‘lik qismlari landshaftning rivojlanishi va vujudga kelishi jihatidan ham, hozirgi tabiiy geografik xususiyatlara jihatidan ham bir-biridan farq qiladi. Tog‘larda denudatsiya va eroziya jarayoni kuchli va ular tog‘ oldiga keli6 to‘planadi. Tekislik qismi zsa uzok vaqt dengiz tagida qolib, qalin mezokaynazoy cho‘kindi jinslari bilan qoplangan. Tog‘li qismi esa paleozoy jinslaridan tarkib topgan bo‘lib, gersin va so‘nggi tektonik jarayonlar natijasida ko‘tarilib qolgan. O‘zbekiston tekislik qismining iqlimi qurg‘oqchil bo‘lib, yozi juda isib ketsa, tog‘ oldi va tog‘larda harorat nisbatan bir oz salqin bo‘lib, yog‘in ortib, yuqoriga ko‘tarilgan sari xarorat pasayadi. Tabiiy geografik rayonlashtirishning hududining tekislik qismi bilan tog‘ oldi tog‘ qismi orasidagi yuqorida qayd qilgan tafovutlarni xisobga olib uni quyidagi ikkita provinsiyachaga - tekislik provinsiyasiga va tog‘ oldi tog‘ provinsiyasiga bo‘lamiz. Ular orasidagi chegarani tog‘ oldi allyuvial tekisliklarning quyi qismi yoki och bo‘z tuproqning quyi chegarasi orqali o‘tkazish ma’qul.

Har bir provinsiyacha o‘z navbatida bir-birdan geologik, geomorfologik xususiyatlari, orografik va gipsometrik sharoitlari va boshqa tabiiy unsurlari jihatidan farqlanuvchi yirik tabiiy xududiy komplekslarga—okruglarga bo‘linadi.

O‘zbekiston tekislik provinsiyachasi Ustyurt, Quyi Amudaryo, Qizilkum va Quyi Zarafshon kabi okruglariga; tog‘ oldi tog‘ provinsiyachasi esa Toshkent-Mirzacho‘l, Farg‘ona, O‘rta Zarafshon, Qashqadaryo, Surxondaryo, G‘arbiy Tyanshan, Turkiston-Nurota, Hisor-Zarafshon va Bobotog‘ kabi okruglarga bo‘linadi.

Okrug o‘z navbatida geomorfologik va iqlimiy xususiyatlari jihatidan bir-biridan farq qiladigan, o‘ziga xos tuproq va o‘simlik turlariga ega bo‘lgan kichik tabiiy hududiy komplekslarga, rayonlarga bo‘linadi. Rayonlar esa o‘z navbatida yanada kichik tabiiy xududiy komplekslar - landshaftlarga ajraladi. Landshaftlarni ajratishda biz asosan relefning genetik xususiyatlariga va tuproq o‘simlik turlariga e’tibor qaratildi.